Βάσω Χατζή

Η Βάσω Χατζή (Ασωπία Βοιωτίας, 1948 - Αθήνα, 22 Νοεμβρίου 2023) ήταν Έλληνιδα τραγουδίστρια της λαϊκής και της δημοτικής παραδοσιακής μουσικής. 

 Βιογραφία 
Γεννήθηκε στην Ασωπία Βοιωτίας (Χλεμποτσάρι), και ήταν Αρβανίτικης καταγωγής. Περίπου το 1965, σε ηλικία 17 ετών κατέβηκε στην Αθήνα και άρχισε να ασχολείται με το τραγούδι, ενώ ο άνθρωπος που την βοήθησε να γίνει γνωστή ήταν ο βιολιστής Γεώργιος Κόρος με τον οποίο και συνεργάστηκε μέχρι το τέλος της ζωής του . Ηχογράφησε το πρώτο της δισκάκι 45 στροφών το 1971. Στα τέλη της δεκαετίας του ΄70, η Βάσω Χατζή και ο Μίμης Αδριανός από την Σαλαμίνα αποτέλεσαν ένα από τα πιο δημοφιλή σχήματα του λαϊκού τραγουδιού, στο νυχτερινό κέντρο του Κώστα Σκαφίδα στις Τρείς Γέφυρες. Συνεργάστηκε με γνωστούς καλλιτέχνες του λαϊκού, του δημοτικού αλλά και του αρβανίτικου τραγουδιού όπως ο Κώστας Σκαφίδας, η Φυλιώ Πυργάκη, ο Μάκης Χριστοδουλόπουλος, ο Γιάννης Σκληρός, η Λέλα Παπαδοπούλου, η Σοφία Κολλητήρη, ο Νίκος Πανουργιάς και πολλοί ακόμη. 

Η Βάσω Χατζή έμεινε αλησμόνητη σε όλη την Αττικοβοιωτία (και όχι μόνο), μεταξύ άλλων και για την ερμηνεία των Αρβανίτικων τραγουδιών, σαν μια από τις τελευταίες καλλιτέχνιδες του δημοτικού τραγουδιού που διατηρούσαν στο ρεπερτόριό τους και Αρβανίτικα τραγούδια στα λαϊκά πανηγύρια. Μεγάλη επιτυχία και ευρέως γνωστό ανά την Ελλάδα έγινε το τραγούδι της "Θέλω τον θεό να τον ρωτήσω". Ήταν ιδιαίτερα αγαπητή στην περιοχή της Δυτικής Αττικής, των Δερβενοχωρίων και της επαρχίας Θηβών. Από την δεκαετία του ΄90 και για κάθε χρόνο στη γιορτή του Προφήτη Ηλία στις 19 και 20 Ιουλίου συμμετείχε στο πανηγύρι του χωριού της, στην Ασωπία, πανηγύρι το οποίο έχει γίνει πλέον γνωστό σε όλη την Ελλάδα. 

Έφυγε από την ζωή σε ηλικία 75 ετών, στις 22 Νοεμβρίου του 2023, χτυπημένη από καρκίνο, και κηδεύτηκε στον Ιερό Ναό του Αγίου Δημητρίου στην ιδιαίτερη πατρίδα της, την Ασωπία.

 Δισκογραφία 
+ΈτοςΤίτλος1976Αγάπες και Παράπονα1977Δύο αγάπες1978Πόσο πάει το φιλί;1979Σ'αγαπώ και πού με βάζεις1981Πάρε την καρδιά μου1983Με αγάπη1986Λίγα Λουλούδια1992Φίλησέ με1995Μετανοιωμένος1999Μια βραδιά στο Alexander2002Να σε βρώ ξανά2005Γέλα καρδούλα μου2008Δυνατά - Δυνατά Live2012Με ξεχνάς

 Παραπομπές 

Κατηγορία:Ελληνίδες τραγουδίστριες